Friidrett under Paralympiske sommerleker 2012 – 400 meter menn

400 meter for menn ved Paralympiske sommerleker 2012 ble arrangert ved Olympiastadion i London fra 2. til 8. september 2012. Det ble konkurrert i totalt 10 ulike klasser. 


== Tidsskjema ==


== Resultater ==


=== T11 ===
Finaleresultater:

Det ble avholdt tre innledningsheat før finalen. Disse ble vunnet av hhv. Sayovo, Silva og Prado. Sayovo vant finalen med ny personlig rekord, dette var han andre medalje i PL 2012, han fikk tidligere også bronse på 200 meter. 


=== T12 ===
Finaleresultater:

Det ble avholdt fire innledningsheat og to semifinaler før finalen. Langenhoven, Khaldi og kinesiske Sun Qichao vant hvert sitt innledningsheat. Semifinalene ble vunnet av Langenhoven (49,42) og Khaldi (49,02). Mahmoud Khaldi satte ny verdensrekord da han vant finalen, og slo med det Gabriel Potras tidligere verdensrekord fra 2002. 


=== T13 ===
Finaleresultater:

Det ble avholdt to innledningsheat før finalen. Kadhim vant det første, med ny europeisk rekord på 50,36. Amguoun vant det andre, med ny paralympisk rekord på 49,04, og slo med det Luis Manuel Galanos tidligere paralympiske rekord fra PL 2008. Labzin forbedret den paralympiske rekorden da han vant finalen, med tiden 48,59. 


=== T36 ===
Finaleresultater:

T36 er en av klassene for utøvere med cerebral parese. Kun finale ble avholdt. Sjvetsov vant her én av sine tre gullmedaljer ved PL 2012, han vant også 100 og 800 meter. 


=== T38 ===
Finaleresultater:

T38 er en av klassene for utøvere med cerebral parese, og T37-deltakere konkurrerte også i denne klassen. Det ble arrangert to innledningsheat før finalen. Abbes Saidi vant det første, med personlig rekord på 52,32, og det andre ble vunnet av Marius Stander, med tiden 53,52. Mohamed Chida vant finalen, og dette var Chidas eneste medalje ved PL 2012. 


=== T44 ===
Finaleresultater:

T44 er en av klassene for utøvere med funksjonshemming i beina, de har enten protese nedenfor kneet på én fot, eller moderat redusert funksjon i én eller begge bein. Utøvere i klassen T43 konkurrerte også i denne klassen, disse har f.eks. amputasjon under kneet i begge bein. 

Det ble arrangert to innledningsheat før finalen. Blake Leeper vant det første, med ny nordamerikansk rekord på 50,63. Her satte også Liu Zhiming ny asiarekord, med tiden 54,82. Det andre heatet ble vunnet av Oscar Pistorius, med tiden 48,31. Oscar Pistorius satte ny paralympimsk rekord for klassen T43 da han vant finalen. Dette var Pistorius' eneste individuelle gullmedalje ved PL 2012, men han vant også gull på 4 x 100 meter og sølv på 200 meter. David Prince slo Jim Bob Bizzells verdensrekord for klassen T44, på 50,98, som stammet fra PL 2008.


=== T46 ===
Finaleresultater:

T46 er en av klassene for utøvere med funksjonshemming i armene, de har amputasjon eller svekkelser i én arm, eller i noen tilfeller begge armer. Utøvere i klassen T45 konkurrerte også i denne klassen, disse har amputasjon eller svekkelser i begge armer. 

Det ble arrangert to innledningsheat før finalen. Günther Matzinger vant det første heatet, der Yohansson Nascimento satte ny paralympisk rekord for klassen T45, med tiden 50,18. Det andre heatet ble vunnet av Hermas Muvunyi, med tiden 49,75, som var ny afrikarekord. Matzinger satte ny europeisk rekord da han vant finalen, mens Nascimento satte ny verdensrekord for klassen T45, og kom på andreplass. Han hadde selv den forrige verdensrekorden, som var på 49,59, satt i 2007.


=== T52 ===
Finaleresultater:

T52 er en av klassene for utøvere med ryggmargskade, som bruker rullestol. 

Det ble arrangert to innledningsheat før finalen. Tomoya Ito vant det første heatet, og Raymond Martin det andre. Martin vant også finalen, og dette var én av hans fire gullmedaljer ved PL 2012, han vant også 100, 200 og 800 meter.


=== T53 ===
Finaleresultater:

T53 er en av klassene for utøvere med ryggmargskade, som bruker rullestol. 

Det ble arrangert tre innledningsheat før finalen. Li Huzhao vant det første heatet, Joshua George det andre og Brent Lakatos det tredje. Li Huzhao vant også finalen, og dette var én av hans tre gullmedaljer ved PL 2012, han vant også 200 meter og 4x400 meter.


=== T54 ===
Finaleresultater:

T54 er en av klassene for utøvere med ryggmargskade, som bruker rullestol. 

Det ble arrangert tre innledningsheat før finalen. Liu Chengming vant det første heatet, Saichon Konjen det andre og Zhang Lixin det tredje. Zhang Lixin vant også finalen, og dette var én av hans to gullmedaljer ved PL 2012, han var også med på stafettlaget som vant 4 x 400 meter.


== Eksterne lenker ==
London 2012 - friidrett menn (resultater)